Σοκολατένια βίγκαν μπισκότα (vegan chocolate chip cookies)
Και βίγκαν και σολοκατένια και κούκις!
250 γρ. (2 κούπες κοφτές) αλεύρι για όλες τις χρήσεις       , 1 κουτ. γλυκού μπέικιν πάουντερ, 3/4 κουτ. γλυκού μαγειρική σόδα,  1/2 κουτ. γλυκού αλάτι, 1½ κούπα κομμάτια μαύρης κουβερτούρας (περισσότερα ή λιγότερα ανάλογα με την προτίμησή μας), 90 γρ. (1/2 κούπα) ζάχαρη λευκή, κρυσταλλική, 100 γρ. (1/2 κούπα) ζάχαρη μαύρη (αυτή που έχει υγρή, κολλώδη υφή) , 95 γρ. (1/2 κούπα) ηλιέλαιο, 35 γρ. (3½ κουτ. σούπας) νερό, χοντρό αλάτι για πασπάλισμα  
Για να φτιάξουμε τα σοκολατένια βίγκαν μπισκότα (chocolate chip cookies), σε ένα μπολ ανακατεύουμε το αλεύρι με το μπέικιν πάουντερ, τη σόδα, το αλάτι και τα κομμάτια μαύρης κουβερτούρας. Σε ένα άλλο μπολ ανακατεύουμε πολύ καλά με σύρμα τις ζάχαρες με το ηλιέλαιο και το νερό. Ενώνουμε τα δύο μείγματα και ανακατεύουμε πολύ ελαφρά με μια κουτάλα. Καλύπτουμε τη ζύμη με μεμβράνη και βάζουμε στο ψυγείο για 12-24 ώρες. Mε ένα σκουπ παγωτού (το εργαλείο που σερβίρει το παγωτό σε μπάλες) παίρνουμε κουταλιές από τη ζύμη και τις τοποθετούμε σε ένα ταψάκι ή σε άλλο δοχείο και τις βάζουμε στην κατάψυξη για 10 λεπτά. Τις βγάζουμε, τις τοποθετούμε στο ταψί όπου θα τις ψήσουμε, το οποίο έχουμε στρώσει με λαδόκολλα, αφήνοντας απόσταση ανάμεσά τους. Τις πασπαλίζουμε με χοντρό αλάτι. Ψήνουμε σε προθερμασμένο φούρνο στους 170°C για 12 λεπτά. Προσοχή, δεν ψήνουμε παραπάνω, κι ας φαίνονται ότι δεν είναι έτοιμα. Τα cookies σκληραίνουν αρκετά όσο κρυώνουν.
Αλεύρι (ζύμες),Σοκολάτα,Κεράσματα,Vegan,Νηστίσιμα